CELEX: 62007FN0014
Language: sl
Date: 2007-02-27 00:00:00
Title: Zadeva F-14/07: Tožba, vložena 27. februarja 2007 — Caló proti Komisiji

14.4.2007   
            
            
               SL
            
            
               Uradni list Evropske unije
            
            
               C 82/57
            
         Tožba, vložena 27. februarja 2007 — Caló proti Komisiji
   (Zadeva F-14/07)
   (2007/C 82/120)
   Jezik postopka: francoščina
   Stranki
   
      Tožeča stranka: Giuseppe Caló (Luxembourg, Luksemburg) (Zastopniki: S. Orlandi, A. Coolen, J.-N. Louis in E. Marchal, odvetniki)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               odločba, s katero je bila zavrnjena kandidatura tožeče stranke za delovno mesto direktorja v direkciji „Statistike podjetij “na Statističnem uradu Evropskih skupnosti, naj se razglasi za nično;
            
         
               —
            
            
               odločba o imenovanju X na to delovno mesto naj se razglasi za nično;
            
         
               —
            
            
               toženi stranki naj se naloži simbolično plačilo en evro iz naslova odškodnine zaradi kršitve delovnih obveznosti;
            
         
               —
            
            
               toženi stranki naj se naloži plačilo stroškov.
            
         Tožbeni razlogi in bistvene trditve
   Tožeča stranka, uradnik tožene stranke, je pred Sodiščem prve stopnje Evropskih skupnosti izpodbijala, prvič, odločbo, da se jo prerazporedi na položaj glavnega svetovalca pri njenem GD, pri katerem je bila zaposlena (1), in drugič, odločbo o zavrnitvi njene kandidature za delovno mesto direktorja pri istem GD (2), ter pred Sodiščem za uslužbence (3) odločbe, sprejete v okviru prestrukturiranja GD Eurostat, s katerimi je bila zavrnjena njena kandidatura za delovno mesto direktorja. Sedaj izpodbija odločbo o zavrnitvi njene kandidature za drugo delovno mesto direktorja pri istem GD in o imenovanju drugega kandidata na to delovno mesto.
   Tožeča stranka se v utemeljitev tožbe sklicuje zlasti na obstoj očitne napake pri presoji ter na kršitev: i) členov 7, 29, in 45 Kadrovskih predpisov; ii) pravil o ocenjevanju, izbiri in imenovanju visokih vodstvenih uslužbencev Komisije, kot so opredeljeni v sporočilu z dne 22. novembra 2000; iii) pravil o ocenjevanju visokih vodstvenih uslužbencev v nazivu A1 in A2, kot so opredeljeni v sporočilu z dne 10. marca 2004; iv) objave prostega delovnega mesta COM/2006/164.
   
      (1)  Zadeva T-118/04 (UL C 118, 30.4.2004, str. 47).
   
      (2)  Zadeva T-134/04 (UL C 146, 29.5.2004, str. 6).
   
      (3)  Zadeva F-79/06 (UL C 237, 30.9.2006, str. 17).